en en en en pt en en en en en en en en en pt en en en en en en en en en en en fr en en en en en en en en en en en en en en en en en en en en en en en en en en en en en eo en eo eo eo en en eo eo eo eo en en en fr en en en en eo eo it eo eo eo eo eo eo eo eo eo eo eo eo es pl eo eo en en en en en en en en en en en en eo fr en en en en en en en en en en en en en en en en en en en en en en en en en en en eo en en en en eo en en eo eo eo en sv eo eo eo ko eo eo eo eo eo eo eo eo eo eo eo eo eo eo eo eo eo eo eo eo eo es eo eo eo en eo en eo eo eo en eo en eo eo en eo eo eo en en en en eo en en eo eo eo eo eo eo eo eo eo es eo en eo en en en en en en en en eo eo eo en en eo eo en en en eo en eo eo eo en en eo eo eo eo en en en fr en en en en eo eo it eo eo eo eo eo eo eo eo eo eo eo eo es pl eo eo en en en en en en en en en en en en eo fr en en en en en en en en en en en en en en en en en en en en en en en en en en en eo en en en en en en en en en en eo en en en en en en en en en en en en en en eo en eo pt en
Become an Activist | Esperanto-USA
Esperanto: The first choice for a second language
In Esperanto Sen Mitoj the author, Ziko Marcus Sikosek, distinguishes between "Esperanto speakers" and "Esperantists". If you're an Esperantist, then these pages are for you. These pages can help you find other people in your community who would love to learn Esperanto, if they only knew what it was and what they could do with it.
There is also a Handbook for Local Groups.
Here are some people who are willing to do public speaking on behalf of Esperanto.
Here are membership totals by state.
Limako's Guide to the Landa Kongreso
58-a LK Vaŝingtono, DK: Lando de Libereco
Serĉas samĉambranojn • In search of roommates
55-a Kongreso de ELNA, 27-30 de julio, 2007, Tihuana, Meksiko
"Interlandaj Pontoj: Internacia kunlaboro en la Esperanto-movado."
55th Annual ELNA Convention, 27-30th of July, 2007, Tijuana, Mexico
Trilingva Informo pri la Kongreso Nun Haveblas
Esperanto en Meksika Universitato (UNAM)
Esperanto kiel helplingvo por genealogio
Esperanto, Pasporto al la Tuta Mondo
La pliplorinda landlimo inter kaj Meksiko kaj Usono
La publika liberverkaro de Esperanto: nuna kaj estonta
NASK – Historio, ŝanĝoj kaj konstanteco
55º Congreso Nacional Anual de ELNA, del 27 al 30 de Julio, del 2007
Ni kongresos en la San-Franciska regiono en 2011
Landa Kongreso de ELNA, 21a - 24a de julio, 2006, en Novjorko
Activism ideas for individuals
Handbook for Local Groups
What is a local group?
How to start a local group
How to promote and grow a local group
Community Fairs and Festivals
Leading and Maintaining the Group
Tips on Starting an Esperanto Club
How to Find and Enjoy a Local Esperanto Club
How to use and plan Esperanto Events
How to write a press release
Kiel mi povas helpi?
Posters to Promote Esperanto
Projects for Esperanto-USA in 2009 - 2010
The Experience of the Austin Club
Web Buttons for Esperanto-USA and NASK
Landaj Kongresoj / National Congresses ›
Parolado de D-ro Zamenhof okaze de la 6a UK (Vaŝingtono, 1910)
Parolado de D-ro Zamenhof
okaze de la 6a Universala Kongreso de Esperanto
(El “Originala Verkaro“, p. 393-400)
Lando de libereco, lando de estonteco, mi vin salutas ! Lando, pri kiu revis kaj nun ankoraŭ revas multaj suferantoj kaj senkulpaj persekutatoj, mi vin salutas ! Regno de homoj, kiu apartenas ne al tiu aŭ alia gento aŭ eklezio, sed al ĉiuj siaj honestaj filoj, mi klinas min antaŭ vi, kaj mi estas feliĉa, ke la sorto permesis al mi, vin vidi kaj spiri almenaŭ dum kelka tempo vian liberan, de neniu monopoligitan aeron.
Saluton al vi, Usono, plej potenca reprezentanto de la nova mondo. Ni, filoj de la malnova kaj maljuna kontinento, venis al vi kiel gastoj; sed ne vidama turismo enŝipigis nin, ne la espero de ia komerca akiro pelis nin al via bordo; ni venis al vi, por alporti al vi novan senton kaj novan ideon, ni venis, por alporti novan kuraĝon al tiuj niaj samideanoj kaj samidealanoj, kiuj ĝis nun laboris inter vi kaj kies vortoj pri ia nova popolo eble ŝajnis al vi tro fabelaj. Peco de tiu miksdevena kaj tamen lingve kaj kore unuigita popolo nun staras antaŭ vi reale kaj vivante. Rigardu nin, aŭskultu nin, kaj konvinkiĝu, ke ni ne estas fabelo. Ni estas diversgentanoj, kaj tamen ni sentas nin kiel samgentanoj, ĉar ni komprenas nin kiel samgentanoj, havante nenian bezonon humiligi aŭ fremdlingve balbutigi unu la alian. Ni esperas, ke dank' al nia laborado pli aŭ malpli frue la tuta mondo similiĝos al ni kaj fariĝos unu granda homa gento, konsistanta el diversaj familioj, interne apartlingvaj kaj apartmoraj, sed ekstere samlingvaj kaj sammoraj. Al tiu nia laborado, kiu celas krei iom post iom unuigitan, sekve fortigitan kaj spirite altigitan homaron, ni nun invitas vin, filoj de Usono. Kaj ni esperas, ke nia voko ne restos vana, sed ĝi baldaŭ eĥe resonos en ĉiuj anguloj de via lando kaj tra tuta via kontinento.
Nur tre malmultaj el ni povis veni en vian landon, ĉar ni, esperantistoj, ne estas homoj riĉaj; de nia nuna kongreso ni sekve ne povas atendi gravajn decidojn, kiuj havus signifon por la tuta esperantistaro. Ni venis al vi, Usonanoj, precipe por pasigi en via mezo kaj antaŭ viaj okuloj unu semajnon de nia esperantista vivo, por montri al vi almenaŭ malgrandan pecon de du vivo, por alporti al vi semon; kaj ni esperas, ke post nia foriro tiu semo potence ĝermos kaj kreskos, kaj en via lando nia afero baldaŭ havos sian plej fervorajn kaj plej gravajn apostolojn.
En via lando, Usonaj samideanoj, nia afero estas ankoraŭ tro juna, kaj multaj el vi ne ellaboris al si ankoraŭ tute klaran juĝon pri ĝi; tial permesu, ke mi almenaŭ iom esploru antaŭ vi la vojon, kiun ni iras.
Kion celas la esperantista movado ? Ĝi celas atingi reciprokan komprenadon inter ĉiuj homoj kaj popoloj. Por kio ni bezonas tian reciprokan komprenadon ? Kiaj estas la sekvoj, kiujn ni atendas de ĝi ? Kial ni deziras, ke ĝi estu nepre sur fundamento neŭtrala ? Kial ni tiel persiste laboras por ĝi ? Kia estas la spirito, kiu nin ĉiujn ligas inter ni ? Pri ĉio ĉi tio mi jam multe parolis, kaj mi ne volas nun ripeti miajn vortojn, des pli, ke ĉiu el vi post kelka meditado facile mem trovos la respondojn. Antaŭ vi, praktikaj amerikanoj, mi volas analizi alian demandon, nome : ĉu ni kun nia laborado staras sur vojo tute certa, au ĉu ni povas timi, ke jam nia tuta laborado montriĝos vana ? Nur plena konscio pri la irota vojo donas al la marŝantoj sufiĉe da energio, por kontraŭbatali ĉiujn malfacilaĵojn, kiuj troviĝas sur la vojo.
La celo, por kiu ni laboras, povas esti atingita per du vojoj : aŭ per laborado de homoj privataj, t. e. de la popolaj amasoj, aŭ per dekreto de la registaroj. Plej kredeble nia afero estos atingita per la vojo unua, ĉar al tia afero, kiel nia, la registaroj venas kun sia sankcio kaj helpo ordinare nur tiam, kiam ĉio estas jam tute preta. Kia devas esti la karaktero de la unua vojo, pri tio neniu povas dubi; pri afero, kies tuta esenco kaj vivo estas bazita sur interkonsento, ĉiu komprenas tre bone, ke laborado de amasoj povas ĝin konduki al celo nur tiam, se ĉiuj laboras unuanime. En tia afero, se ĝi per si mem montriĝis vivipova, konkordo estas la plej certa garantio de senduba sukceso, malkonkordo signifas la morton. Tion komprenas tre bone niaj samideanoj, kaj tial ili kun indigno forpuŝas ĉiun, kiu volas delogi ilin de la komuna vojo. Sed iufoje en la kapo de tiu aŭ alia samideano aperas la sekvanta demando : kio estos la sekvo, se la solvon de la internacilingva problemo volos jam preni sur sin ia granda forto, kontraŭ kiu ni ĉiuj estas tro senfortaj, ekzemple la registaroj de la mondo ? Ĉu ni devas timi, ke ili eble elektos alian solvon, ol ni elektis, kaj tiamaniere nia tuta laborado fariĝos vana?
Por trovi klaran respondon al tiu demando, ni prezentu al ni, ke la registaroj de la mondo aŭ iaj aliaj grandaj kaj influaj potencoj starigis aŭtoritatan komitaton, kiu devas decidi, kia lingvo devas fariĝi internacia. En la artikolo “Esenco kaj Estonteco“, kiun multaj el vi legis en la “Fundamenta Krestomatio“, mi analizis tiun demandon detale, kaj mi montris tute klare tion, pri kio en la nuna tempo jam neniu esploranto dubas, nome, ke tia komitato, pri kiu mi parolis, neniel povus elekti ian lingvon nacian, nek ian lingvon mortintan, nek ian lingvon kun plene elpensita vortaro, sed ĝi devus nepre elekti nur aŭ Esperanton en ia nuna formo, aŭ Esperanton iom ŝangitan. Se la komitato, kontraŭ ĉiuj postuloj de la prudento, volus fari ian alian decidon, ĝia decido restus nur decido papera kaj praktike absolute senvalora. Nun ni rigardu, kia estas la sola maniero, en kiu la komitato povus solvi la lastan alternativon.
Plej nature kaj plej kredeble estas, ke la komitatanoj rezonados simple en la sekvanta maniero : “Ekzistas lingvo artefarita, kiu montriĝis tute vivipova, bonege funkcias, bonege sin tenas jam multe da jaroj, kreis grandan literaturon, ellaboris sian spiriton kaj vivon k.t.p.; sekve, anstataŭ fari tute senbezone kaj sencele riskajn novajn eksperimentojn, ni simple akceptu tion, kio jam ekzistas, ni donu al gi la aŭtoritatan apogon de la registaroj, kiujn ni reprezentas, kaj tiam la tuta eterna problemo estos tuj plene solvita, kaj de morgaŭ la tuta civilizita homaro reciproke sin komprenos".
Tia, mi ripetas, estas la plej natura decido, kiun ni povas atendi de la registare elektota komitato. Sed ni supozu, ke la komitato trovos, ke diversaj ŝanĝoj en Esperanto estas efektive tre necesaj. Kiel do ĝi agos ?
Antaŭ ĉio ĝi sin demandos, ĉu ĝi estas sufiĉe forta, por altrudi sian teorian volon al tiuj multaj miloj da homoj, kiuj ĝis nun estis la solaj laborantoj en la afero. La esperantistoj laboris dum longa vico da jaroj, multe laboris, multe oferis kaj kun tre granda malfacileco fine akiris tion, kio dum multaj miljaroj ŝajnis neakirebla kaj kio, unu fojon perdita, neniam plu reakiriĝus, ĉar la mondo perdus la tutan konfidon al la internacilingva ideo. Sekve ĉiu prudenta komitato dirus al si : ni devas esti tre singardaj, por ke, anstataŭ akceli la aferon, ni ĝin ne pereigu por ĉiam. Se la komitato scius, ke ĝin elektis ekzemple nur ia nun tre malgranda kaj malgrava landeto, ke la elekto estis nur tute senvalora formalaĵo, ke la elektintoj tute sin ne interesas pri la afero kaj ne havas eĉ la plej malgrandan intencon ĝin subteni, nek la forton por tio, tiam prudentaj komitatanoj nur simple esprimus sian opinion kaj dezirojn pri diversaj farindaj ŝanĝoj en Esperanto kaj lasus la akceptadon aŭ neakceptadon al la decido de la esperantistoj mem, sed neniam komencus konkuradon kontraŭ la esperantistaro, ĉar ili komprenus, ke morale tio estus nur peko kontraŭ la internacilingva ideo kaj praktike ĝi pli aŭ malpli frue kondukus nur al fiasko.
Nun ni supozu, ke por la decido de la demando pri lingvo internacia estas kreita komitato, kiu havas forton ne fikcian sed efektivan kaj grandan. Antaŭe mi jam montris, ke se tia komitato ne volos, ke ĝia decido restu praktike absolute senvalora, ĝi povos preni nur aŭ Esperanton aŭ ion tre similan al Esperanto. Mi diris jam, ke plej kredeble ĝi akceptos simple Esperanton en ĝia nuna formo. Sed ni supozu, ke ĝi tion ne volos fari; kiel do ĝi agos? Ĉar ĝi komprenos tre bone, ke, por krei vivipovan lingvon, tute ne sufiĉas esti instruita homo kaj diri al si “mi kreos“; ke oni ne povas tion fari laŭ mendo en la daŭro de kelke da semajnoj; ke tio postulas tre longan, fervoran, sindoneman, amoplenan laboradon, elprovadon, trasentadon k.t.p.; kaj ĉar ĝi scios, ke ekzistas jam lingvo, super kiu multe da homoj tre longe laboris, kiu havas multejaran historion kaj tutan vivon, ke tiu lingvo bonege funkcias, kaj nur malmultaj punktoj povas en ĝi esti disputeblaj : tial estas tute kompreneble, ke, se la komitato traktos sian taskon serioze, ĝi ne riskos preni sur sin mem la kreadon de tute nova lingvo, nek prenos alian lingvan projekton, kiun la vivo ankoraŭ nesufiĉe elprovis, nek komencos tute senbezone, sekve neprudente bataladon kontraŭ tiuj, kiuj ĝis nun laboris en la afero, sed ĝi prenos Esperanton kaj faros en ĝi tiujn ŝanĝojn, kiujn ĝi trovos necesaj.
Al kiu la komitato komisius la faradon de la ŝanĝoj ? En la tempo prepara, kiam estus necese esplori principe la demandon, kian lingvon oni devas elekti, la komitato povus komisii la laboron al kiu ajn, zorgante nur, ke la elektitoj estu homoj prudentaj kaj senpartiaj kaj komprenu la tutan respondecon, kiun ili prenas sur sin. Sed kiam la lingvo estus jam elektita kaj oni decidus fari en ĝi ŝanĝojn, kun kiu oni konsiliĝus pri tiu laboro ? La plej simpla prudento kaj la plej simpla komprenado de sciencaj metodoj diras, ke pri tia laboro oni devus konsiliĝi ne kun personoj, kiuj konas la lingvon de ekstere, sed antaŭ ĉio kun personoj, kiuj plej bone konas la lingvon interne, kiuj plej multe laboris por ĝi, plej multe praktike ĝin uzis kaj sekve havas en ĝi plej grandan sperton kaj plej bone konas ĝiajn mankojn efektivajn. Ĉiu komprenas tre bone, ke fari ŝanĝojn en iu lingvo, gvidante sin nur perekstera ŝajno kaj ne konsiliĝinte kun personoj, kiuj plej bone konas tiun lingvon, estus tia infanaĵo, kiun certe nenia komitato povus fari, se ĝi traktus sian taskon serioze kaj ne estus sugestiata de personoj, kiuj havas ian kaŝitan celon.
Kaj se la komitatanoj decidos fari ŝanĝojn en Esperanto, kion ili povos ŝanĝi ? Se ili ekzemple volos diri: “tiu vorto estas prenita el lingvo, kiun parolas cent milionoj, tial ni elĵetu ĝin kaj prenu vorton el lingvo, kiun parolas cent dudekmilionoj“, aŭ se ili dirus: al ni ne plaĉas la praktike tute bona vorto “estas“, ni preferas “esas“ ..., k.t.p., tio estus ja simple infanaĵo, kiun seriozaj homoj certe ne permesus al si, ĉar ili komprenus, ke en lingvo, kiu havas jam multejaran vivon, ŝanĝi grandan amason da vortoj, pro simpla kaprico, pro ia pure teoria kaj praktike absolute senvalora motivo, estus sensencaĵo. Memorante, ke oni atendas de ili ne ian teorian filologian amuziĝon, sed laboron praktikan, ili kompreneble ŝangus nun tiajn vortojn aŭ formojn, kiuj montriĝis kiel malbonaj per si mem, malbonaj absolute, grave maloportunaj por la uzantoj de la lingvo. Sed se vi trarigardos iujn kritikojn, kiuj estis faritaj kontraŭ Esperanto en la daŭro de dudek tri jaroj — kaj Esperanton ja kritikis jam multaj miloj da homoj, kaj certe neniu eĉ plej malgranda el ĝiaj mankoj restis kaŝita — vi trovos, ke la grandega plimulto el tiuj kritikoj estas simple personaj kapricoj. La nombro de tiuj ŝanĝaj proponoj, kiuj efektive povus havi ian praktikan valoron, estas tiel malgranda, ke ili ĉiuj kune okupus ne pli ol unu malgrandan folieton, kiun ĉiu povus ellerni en duonhoro; sed eĉ inter tiuj tre malmultaj supozeblaj ŝanĝoj la plej gravaj estas nur plibonigo ŝajna, sed en efektiveco ili post pli matura pripenso montriĝus eble nur kiel malplibonigo. Tiel ekzemple la forigo de la supersignoj kaj de la akuzativo, kion mi antaŭ dekses jaroj proponis, por liberiĝi de la turmentantoj kaj faciligi la propagandon, kaj kion postulas la plimulto de la reformistoj, tiu ŝanĝo en la nuna tempo, kaj tiom pli antaŭ la okuloj de registare starigota kaj sekve forton havanta komitato, devas aperi kiel tute ne akceptebla, ĉar ĝi prezentus kripligon de la interna valoro de la lingvo, por plaĉi al iaj eksteraj rigardantoj, forigon de necesaj gravaj sonoj el la lingvo kaj de libera vortordo kaj klareco por... ke la presistoj ne bezonu elspezi kelke da spesmiloj kaj la komencantoj ne havu kelkan malfacilaĵon.
Se vi prenos ian artikolon esperantan, prezentitan de niaj kontraŭuloj por senkreditigi Esperanton, vi preskaŭ ĉiam trovos nur unu aferon : grandan amasigon de la plurala finiĝo “j“; tiu malfeliĉa “j“, kiun neniu tamen kuraĝas kritiki en la bela greka lingvo, estas la kvintesenco de ĉiuj teruraĵoj, kiujn niaj kontraŭuloj montras en Esperanto !
Unuvorte, ĉiu el vi povas facile konvinkiĝi, ke se iam registare starigota komitato decidos fari ŝanĝojn en Esperanto kaj se tiu komitato traktos sian taskon serioze, ĝi povos ŝanĝi en Esperanto nur tre, tre malmulte; la postkomitata Esperanto restos tute la sama lingvo, kiel la Esperanto antaŭkomitata, nur eble kelkaj nunaj formoi fariĝos arĥaismoj kaj cedos sian lokon al pli oportunaj formoj, neniel rompante la kontinuecon de la lingvo kaj neniel ruinigante la valoron de tio, kion ni ĝis nun akiris. Tio estas ne nia pia deziro, sed tion plene certigas al ni simpla logiko kaj prudento, kontraŭ kiu certe nenia serioza komitato volos peki, se ĝi ne volos, ke ĝiaj laboroj restu absolute sen ia praktika rezultato.
Nun mi resumos ĉion, kion mi diris. Logika esploro de la afero montras al ni, ke :
1. Lingvo internacia ne povas esti alia ol Esperanto.
2. La evoluado de la lingvo fariĝos plej kredeble nur per tiu sama natura vojo, per kiu ĝi fariĝis en ĉiu alia lingvo, t. e. per la senrompa vojo de neologismoj kaj arĥaismoj.
3. Se jam aperos la neceso fari en Esperanto ian ŝanĝon, tion povas fari nur aŭ la esperantistoj mem, per komuna interkonsento, aŭ ia grandega forto, sed nepre en plena interkonsento kun la tuta esperantistaro.
4. Se jam la esperantistoj mem aŭ ia granda ekstera forto decidos fari en Esperanto iajn ŝanĝojn, tiuj ŝanĝoj povos esti nur ekstreme malgrandaj, neniam rompos la kontinuecon kun tio, kion ni ĝis nun havis, kaj neniam senvalorigos tion, kion ni ĝis nun faris, faras, aŭ poste faros.
Tio estas la sole ebla natura irado de la aferoj. Ĉiu, kiu volos kontraŭbatali tiun naturan iradon, nur perdos senbezone siajn fortojn. La esperantaj radikoj de la arbo internacilingva jam tiel profunde penetris en la teron de la vivo, ke ne povas jam ĉiu deziranto ŝanĝi la radikojn aŭ ŝovi la arbon laŭ sia bontrovo.
Karaj kongresanoj ! Ĉio, kion mi diris, ne estas ia aŭtora memfido, ĉar mi plene konsentas kaj konfesas malkaŝe, ke, por ŝanĝi ion en la natura irado de la internacilingva afero, mi estas tiel same senpova, kiel ĉiu alia persono. Mi defendas fervore nian nunan vojon nur tial, ke la nerefuteblaj leĝoj de la logiko diras al mi, ke tio estas la sola vojo, kiu kun plena certeco alkondukos nin al nia celo. Kiu ajn volus ŝanĝi la naturan iradon de la internacilingva afero — tute egale, ĉu li estas malamiko de Esperanto aŭ ĝia plej flama amiko, ĉu li estas senfamulo aŭ eminentulo, ĉu li agas per vortoj aŭ per mono kaj ruzaĵoj, ĉu li estas plej fanatika konservemulo aŭ plej facilanima eksperimentisto de novaĵoj, ĉu li estas plej pura idealisto aŭ plej profitama egoisto, ĉu li bruas kaj malbenas aŭ kaŝite laboras sub la tero — li neniam sukcesos; li povos nur krei kelktempan skismon kaj akiri la malĝojan gloron de malhelpanto kaj subfosanto, sed neniam li povos devigi ĉiujn amikojn de la internacilingva ideo pro iaj sensignifaj bagateloj forĵeti tion, kion ili posedas, kio montriĝis plene vivipova, en kion estas jam enmetita tia multego da laboroj kaj da vivo kaj kio per natura vojo devas iom post iom konstante ensorbi novajn sukojn. Tion devas bone memori ĉiuj, kiuj laboras sur la kampo de lingvo internacia, kaj se ili tion ne memoros, la vivo mem donos al ili la necesan instruon.
Ni povas sekve labori trankvile; ni ne devas malĝoji, se nia laborado estas iafoje tre malfacila kaj sendanka; sur nia flanko estas ne sole la fajro de niai sentoj, sur nia flanko estas ankaŭ la nerefuteblaj leĝoj de la logiko kaj prudento. Pacience ni semu kaj semu, por ke niaj nepoj iam havu benitan rikolton.
Al la Sesa Esperantista Kongreso, kiu sendube enĵetos multe da semoj en la teron amerikan, mi eldiras mian koran saluton.
Ferma Parolado en Washington 1910
Laŭ la tradicio de niaj ĝisnunaj Kongresoj, mi permesas al mi diri kelkajn vortojn de adiaŭa saluto. Mi volas diri kelkajn vortojn pri la semajno, kiun ni ĵus travivis. Kiam mi decidis veni al Ameriko, mi konfesas, ke mi komencis mian vojaĝon kun iom da dubo. Ŝajnis al mi, ke Usono estas ankoraŭ tro juna en nia movado por fari Kongreson. Oni devis tamen subteni niajn Usonajn amikojn, kaj kiam mi venis, mi vidis kun ĝojo, ke miaj duboj estis vanaj. La Sesa estis sama kiel la aliaj Kongresoj, kaj restos en nia memoro same. Mi devas esprimi mian dankon al ĉiuj helpintoj, speciale al gesinjoroj Reed — ĉion vi vidis, mi do ne ripetas — ankaŭ al ĉiuj, kiuj helpis. Krom tio, ni ŝuldas dankon al la lando mem por la invito, kiun faris la Usona Registaro al aliaj landoj. Estas tre grava fakto, ke 13 Registaroj estis oficiale reprezentitaj. La lokaj aŭtoritatoj ankaŭ montris al ni grandan helpon, kaj en via nomo mi ilin kore dankas.
Nun ni rigardu, ĉu la Kongreso donis iajn rezultatojn. Pri tio neniu dubas. La rezultatoj estos tre gravaj. Ĝi forte levos la prestigon de nia afero en la okuloj de la mondo. Kaj ankaŭ al multaj el niaj Usonaj amikoj, kiuj ankoraŭ ne havis la okazon aŭskulti Esperanton parolatan de alilanduloj, la Kongreso sendube multe helpos pri la elparolado de nia lingvo. Mi estas certa, ke kiam ni ilin revidos, ni ne plu rekonos ilin, sed demandos pri ili, el kiu nacio ili venas ? Kaj nun, ĉar ni devas disiri al niaj hejmoj, al ĉiu mi diras : Feliĉan vojon ! Feliĉan vojaĝon ! kaj esperas, ke mi vidos grandan parton el vi en Antverpeno.
La Sesa Kongreso estas fermita.
August 10, 2008 by Henri Masson, 8 years 45 weeks ago
Parolado de D-ro Zamenhof en Vaŝingtono en 1910
Ĉar mi vane serĉis, sur la TTT entute kaj ĉe Esperanto USA aparte, la paroladon , kiun faris D-ro Zamenhof okaze de la 6a Universala Kongreso de Esperanto en Vaŝingtono en 1910 (povas esti ke mi maltrafis ĝin, tiukaze bv senkulpigi min ;-) — paroladon pri kiu aludis Tim Westover —, mi skanis ĝin el la "Originala Verkaro" kaj ĝin pritraktis per programo de optika rekono de signoj. Mi ĵus finkorektis la tuton kaj mi provos aldoni ĝin sur via retejo.
Povas esti utile — precipe por s-ino Mar Cardenas — mencii ĝin sur la retejo de Barack Obama, kaj citi el ĝi kelkajn erojn — ne entute ĉar plejparto el ĝi temas pri kontraŭstaro al reformoj —, precipe en la esperigaj unuaj vortoj pri Usono, kaj en la lastaj vortoj de la ferma parolado, kiam li esprimis dankon al la usona registaro : "Krom tio, ni ŝuldas dankon al la lando mem por la invito, kiun faris la Usona Registaro al aliaj landoj. Estas tre grava fakto, ke 13 Registaroj estis oficiale reprezentitaj. La lokaj aŭtoritatoj ankaŭ montris al ni grandan helpon, kaj en via nomo mi ilin kore dankas."
Sukceson en viaj klopodoj !
Kunaŭtoro de "L'homme qui a défié Babel" (La homo kiu defiis Babelon http://www.esperanto-sat.info/article1009.html ) kun René Centassi, eksa ĉefredaktoro de Agence France-Presse — AFP. Aperinta en unua eldono ĉe Ramsay, Parizo, en 1995, en dua eldono en 2001 samtempe kun ĝia Esperanto-traduko ĉe L'Harmattan, Parizo. Publikigita en tradukoj korea kaj hispana en 2005, litova en 2006 kaj ĉeĥa en 2007.
August 10, 2008 by Henri Masson, 8 years 45 weeks ago
Contact us / Kontaktu Nin
Contact Us / Kontaktu Nin: eusa@esperanto-usa.org
Landa Kongreso * 2017 June 30 - July 3 * Annual Congress
EO Esperanto: La Landa Kongreso 2017 okazos en Raleigh, Nord-Karolino, Usono, 2017 ekde la 30-a de junio ĝis la 3-a de julio, 2017.
Por aliĝi, vidu: Aliĝilo
EN English: The Annual US Esperanto Congress 2017 will be in Raleigh, North Carolina, USA, Jun 30 - July 3, 2017.
To sign up, see: Registration
NASK * 2017 jul 4 - 13 * Summer Courses
EO Esperanto: La bonega kursaro NASK - Nord-Amerika Somera Kursaro okazos de la 4-a de Julio ĝis la 7-a de Julio ĉe Raleigh, Norda Karolino, ĉe la Universitato William Peace. Por vidi pli da detaloj aŭ aliĝi, klaketu ligilon NASK.
EN English: The excellent North American Esperanto Summer Courses (NASK), will be happening from July 4 to 13th, at William Peace University, in Raleigh, North Carolina. To see more details or sign up, click on NASK.
Recently published in Usona Esperantisto
2016:2: Brue (senintenca esperantaĵo?)
2016:2: Ĉio en la universo havas limon… (leterkesto)
2016:2: Ankoraŭ restas tempo aliĝi al la Landa Kongreso (anoncoj)
2016:2: Novaj varoj en la retbutiko (anoncoj)
2016:2: Verkisto bezonata (anoncoj)
2016:2: Korespondi deziras (anoncoj)
2016:2: Plibonigita retbutiko (anoncoj)
2016:2: Amazon Smile (anoncoj)
2016:2: de la prezidanto
2016:2: de la estraro
2016:2: Ne tro el ELTRo (loke)
2016:2: The Esperanto Club of North Texas (loke)
2016:2: Vizito de Heidi Goes al losanĝelesa grupo (loke)
Recent blog and forum entries
Local Esperanto groups are forming now.
Mi estas kandidato por estrarano de Esperanto-USA!
Trikado - ĉu vi ŝatas ĝin?
We are growing monthly
Paralela Universo: Local Esperanto event in your town - August 19, 2017
Anoncoj por Lokaj Grupoj
2017 Landa Kongreso Estos Bonega
New local groups forming now
Landaj Kongresoj / National Congresses
Limako's Guide to the Landa Kongreso
58-a LK Vaŝingtono, DK: Lando de Libereco
58-a LK Vojaĝa Informado
57a Landa Kongreso Sankta Luiso / 57th National Congress St. Louis
Plena Anonco por 57a Landa Kongreso Sankta Luiso / Full Announcement for 57th National Congress St. Louis
Serĉas samĉambranojn • In search of roommates
55-a Kongreso de ELNA, 27-30 de julio, 2007, Tihuana, Meksiko
"Interlandaj Pontoj: Internacia kunlaboro en la Esperanto-movado."
55th Annual ELNA Convention, 27-30th of July, 2007, Tijuana, Mexico
Trilingva Informo pri la Kongreso Nun Haveblas
Enmigrado al Kalifornio kaj lingva egaleco / Nanoteknologio kaj molekulaj maŝinoj: Kien la evoluo?
Esperanto en Meksika Universitato (UNAM)
Esperanto kiel helplingvo por genealogio
Esperanto, Pasporto al la Tuta Mondo
La Verdigo de Meksiko
La pliplorinda landlimo inter kaj Meksiko kaj Usono
La publika liberverkaro de Esperanto: nuna kaj estonta
NASK – Historio, ŝanĝoj kaj konstanteco
Sub la Reĝa Monto
Usonanoj/Meksikanoj: Ĉu ni povas interkomuniki?
55º Congreso Nacional Anual de ELNA, del 27 al 30 de Julio, del 2007
59-a LK Emeryville, CA
Ni kongresos en la San-Franciska regiono en 2011
Landa Kongreso de ELNA, 21a - 24a de julio, 2006, en Novjorko
Call for program participants
Activism ideas for individuals
Handbook for Local Groups
What is a local group?
How to start a local group
How to promote and grow a local group
Community Fairs and Festivals
Leading and Maintaining the Group
Tips on Starting an Esperanto Club
How to Find and Enjoy a Local Esperanto Club
How to use and plan Esperanto Events
How to write a press release
Kiel mi povas helpi?
Posters to Promote Esperanto
Projects for Esperanto-USA in 2009 - 2010
The Experience of the Austin Club
Web Buttons for Esperanto-USA and NASK
Which NASK is best for you?:
Log in using OpenID:
Log in using OpenID
Esperanto: Learning and Using the International Language.
See more recommendations for
beginners, next steps, and advanced readers.
For more information, contact info@esperanto-usa.org
Premium Drupal Themes by Adaptivethemes